
“A fi bun roman” de Nae lonescu 


Intampinarea, plina de dorinta sincera a unei lamuriri, pe care colegul 
meu de invatamant, d. prof. Frollo, a publicat-o in aceasta foaie in apararea 
romanilor catolici, ne da prilejul sa revenim asupra unor chestiuni pe care noi, 


la “Cuvantul”, le socotim drept fundamentale. 


D. Frollo se intreaba surprins si, oarecum, indurerat: de ce si de unde 
indarjirea unor cercuri ortodoxe impotriva romanilor de confesiune romano- 
catolica? Adica cum, un catolic nu poate fi un “bun roman”? Si nici nu mai 


asteapta raspunsul; caci dreptatea atitudinii d-sale ii apare ca evidenta. 


La prima impresie - desigur! Dar numai la prima impresie. Caci, in fond, 
chestiunea asa cum e pusa de d. Frollo, si in genere de toti romanii catolici sau 
numai catolicizanti, este cu mult prea putin precisa pentru a putea contribui la 


lamurirea problemei. 


In adevar, oricat de paradoxal s-ar parea, toti romanii catolici sunt in 
masura a raspunde victorios la intrebarea daca un catolic poate fi un “bun 
roman”. Nici unul nu se opreste la chestiunea mai simpla - dar cea relevanta - 
daca un catolic poate fi “roman”. Et pour cause! Caci a fi “bun roman” este, 
sub raportul etnic si spiritual, mai putin decat a fi “roman” pur si simplu. Dar 
ceea ce in adevar atinge miezul problemei noastre, nu e chestiunea bunului 


roman, ci a romanului. 


Sa ne lamurim. “Bun roman” este o notiune foarte vaga, foarte 
complicata si foarte confuza. Ea inchide un element de valorificare morala, unul 


de incadrare politica, si in ultima analiza, unul de apartenenta spirituala. 


Bercu Solomon, din targ de la Pascani, care munceste de dimineata 
pana-n noapte, care isi plateste regulat birurile si e respectuos cu legile tarii, 


care a fost in razboi si si-a implinit insarcinarile cu convingerea ferma ca e 


dator sa o faca, este desigur un “bun roman”. 


Samuel Micu, carturarul ardelean care a mers dupa invatatura la Roma, a 
adus de acolo dovada latinitatii noastre si a contribuit ca nimeni altul la 
definirea, la delimitarea constiintei noastre nationale, este iarasi un “bun 


roman”. Si tot asa, pentru a ne tine in istorie: 


lon Bratianu-tatal care a construit armatura statului romanesc modern si 
urmarit, cu o putere vie inca in copiii lui, instapanirea romanilor asupra statului 


si avutiei din cuprinsul lui, a fost un “bun roman”. 


“Buni romani” toti acesti trei, fara indoala. Dar si romani? Aici e nodul 
chestiunii. Sa nu mai vorbim de Bercu Solomon, saracul, - desi poate cel mai 
patetic dintre toti. La el situatia e clara: “bun roman”, adica: bun cetatean al 
statului roman, in cea mai larga acceptiune a cuvantului. Pentru asta, insa, nu 
e nevoie sa fii numaidecat roman, nu? Dupa cum nu e Bercu Solomon; desi nu 
este exclus ca acesta sa fi murit in razboi, cu linistea detasata si lipsita de 
retorism a celor care au constiinta implinirii unei datorii fata de o realitate 


colectiva care ii inglobeaza si ii depaseste. 


Cazul lui Samuel Micu e ceva mai complicat. Calugarul acesta papistas 
este unul din ctitorii constiintei romanesti. S-ar putea oare pune la indoiala 
romanismul lui? Si totusi, se poate. Eu nu vreau sa cercetez aici daca Samuel 
Micu a fost sau nu roman cu adevarat. Cred insa ca pot afirma ca nu e nevoie 


sa fii roman ca sa faci ce a facut Micu. 


lata, mai anul trecut ne-a cercetat aici in Bucuresti un englez, colonelul 
Wedgwood. Wedgwood este un englez de bastina. Neamul lui fabrica 
portelanuri de vreo doua sute de ani. Colonelul nostru este insa...ziarist. Poate 
ca putini oameni au facut pentru constiinta etnica si pentru nationalismul 
evreu, cat a realizat Wedgwood, acest staruitor si indaratnic militant al 


sionismului. Care e insa situatia lui? 


Daca ar fi locuit in Palestina, ar fi fost, desigur, un “bun evreu”. Este el 


insa pentru asta si evreu? Evident, nu! 


lata, deci, cum cazul lui Samuel Micu devine irelevant. 


Mai ramane cel al lui lon Bratianu-tatal. Exemplul colonelului Wedgwood 
este si aici hotarator. S-ar putea totusi ca el sa nu epuizeze fondul chestiunii; 
de aceea vom insista. 


E incontestabil ca lon Bratianu a voit sa fie roman. A voi sa fii roman nu 
inseamna insa si a fi roman. A fi roman inseamna o stare naturala, o formula de 
echilbru a existentei din care decurg, prin insasi desfasurarea vietii, anumite 
forme. Un bob de grau, daca il ingropi in pamant, la umezeala, incolteste si da 
fir. Un anumit fir, cu o anumita dezvoltare, necesara, mai dinainte determinata 
de insasi structura bobului de grau. Asa se petrece si cu “romania” noastra. A fi 
roman inseamna a avea o anumita plamada, din care decurg cu necesitate 
absoluta anumite atitudini si gesturi. Vointa noastra nu are nimic de zis in 
aceasta imprejurare; pentru ca noi nu ne putem depasi in chip normal pe noi 


insine decat incetand a mai fi noi insine. 


Prin urmare: lon Bratianu-tatal a construit statul nostru modern. Este 
acest stat in adevar romanesc? Daca da, atunci, desigur, Bratianu a fost in 
adevar roman. Dar daca statul nostru modern nu e cu adevarat romanesc? 
Atunci lucrurile se schimba: lon Bratianu a fost “bun roman”, adica a avut cele 
mai bune intentii pentru poporul si statul nostru, - dar “roman” nu a fost. Dupa 


cum nu e grau samanta care sfarseste prin a purta un spic de orz. 


lata deci adevaratul cadru al problemei. Catolicii romani revendica pentru 
ei calitatea de a fi “buni romani”. Es ist zu viel des Guten. Noi ne-am multumi 
numai cu raspunsul la o intrebare ... mai modesta: Buni romani puteti fi si, 
desigur, sunteti. Sunteti insa si roman? 

